ไฟแนนเชียวไดเจสต์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

กันยงฯ แจกปันผล 8.74%
คณะกรรมการ บริษัท กันยงอีเลคทริก (KYE) จัดประชุมนัดพิเศษ และมีมติจ่ายเงินปันผลในอัตราหุ้นละ 21.25 บาท คิดเป็นเงินทั้งสิ้น 467.5 ล้านบาท สำหรับผลการดำเนินงานในรอบปี 2552 (เม.ย. 2552มี.ค. 2553) ให้กับผู้ถือหุ้นที่มีชื่ออยู่ในทะเบียนวันที่ 6 ส.ค.นี้ ซึ่งจะจ่ายเงินในวันที่ 27 ส.ค. 2553
การจ่ายเงินปันผลหุ้นละ 21.25 บาท คิดเป็นอัตราผลตอบแทน 8.74% เทียบกับราคาหุ้นปิดล่าสุดที่ 243 บาทต่อหุ้น และเงินปันผลดังกล่าวคิดเป็นประมาณ 50% ของกำไรสุทธิที่ทำได้ 42.47 บาทต่อหุ้น หรือเท่ากับกำไรสุทธิ 934.34 ล้านบาท
 
บล.กสิกรคงเป้ามาร์เก็ตแชร์ 4%
น.ส.ณัฐรินทร์ ตาลทอง กรรมการ ประธานกรรมการบริหาร บริษัทหลักทรัพย์ (บล.) กสิกรไทย เปิดเผยว่า ขณะนี้ส่วนแบ่งการตลาด (มาร์เก็ตแชร์) ธุรกิจนายหน้าซื้อขายหลักทรัพย์ของบริษัทอยู่ที่ 3.31% เพิ่มขึ้นจากสิ้นปีที่ 2.4% และเฉพาะ มิ.ย.อยู่ที่ 3.95% จึงยังคงเป้าหมายไว้ที่ระดับ 4% 
นอกจากนี้บริษัทมีแผนจะใช้เงิน 25 ล้านบาท เปิดสาขาเพิ่มอีก 23 สาขา ทำให้มีสาขาทั้งหมด 24 สาขา ภายในเดือน ก.ย.นี้ แบ่งเป็นสาขาเต็มรูปแบบและติดอยู่กับธนาคารกสิกรไทย จำนวน 2 สาขาใน จ.เชียงใหม่ และพัทยา และที่เหลือจะเป็นสาขาเล็กเปิดภายในสาขาของธนาคารกสิกรไทย
“การเปิดสาขาไม่ได้ดูตลาดหุ้นแต่เป็นกลยุทธ์ในการเข้าถึงลูกค้า และตอบสนองความต้องการลงทุนที่ไม่ได้ต้องการเพียงหุ้นเท่านั้น ยังมีตราสารหนี้ กองทุนรวม และหวังว่าจะมีลูกค้าเปิดบัญชีเพิ่มอีก 1 หมื่นราย จากที่มีอยู่ 1.3 หมื่นราย” น.ส.ณัฐรินทร์ กล่าว

PTTEP รุกออสเตรเลีย 
บริษัท ปตท.สำรวจและผลิตปิโตรเลียม หรือ ปตท.สผ. (PTTEP) จัดตั้งบริษัทย่อย ชื่อ บริษัท PTTEP Australia International Finance Pty Ltd มีทุนจดทะเบียน 5 หมื่นเหรียญออสเตรเลีย
E ขายหุ้นเพิ่มทุน 21 ล้านบาท
คณะกรรมการบริษัท เอฟโวลูชั่น แคปปิตอล (E) อนุมัติให้จัดสรรหุ้นเพิ่มทุน จำนวน 21 ล้านหุ้น ในราคาหุ้นละ 1 บาท แบ่งเสนอขายจำนวน 14.8 ล้านหุ้น ให้กับ TP Thailand Opportunity Fund นายกฤช ศรีชวาลา 5 ล้านหุ้น นายระดับ กาญจนวณิชย์ 1.2 ล้านหุ้น